Z A P I S N I K
10. sjednice Vijeća Mjesnog odbora Markuševec,
održane u ponedjeljak, 28. ožujka 2022. 
u prostorijama DD Markuševec, Zagreb, Trg sv. Šimuna 5
s početkom u 18:00 sati



NAZOČNI ČLANOVI VIJEĆA:
Tomislav Antolović, Josip Kobasić, Brankica Habijanec, Lobel Machala, Nenad Cebić.

NENAZOČNI ČLANOVI VIJEĆA:
Anita Matković, Marko Đukić.

OSTALI NAZOČNI:
Antonio Grivić.

Predsjedava: Tomislav Antolović, predsjednik Vijeća
Zapisnik vodi: Brankica Habijanec
Predsjednik usvaja Zapisnik 9. sjednice Vijeća održane 23. veljače 2022. na temelju jednoglasnog slaganja svih prisutnih vijećnika, te otvara 10. sjednicu Vijeća Mjesnog odbora Markuševec.



D N E V N I   R E D

1. Stavljanje mandata u mirovanje članice vijeća – Anite Matković
2. Verificiranje mandata članu vijeća – Antonio Grivić
3. Prijedlog građana Srećka Jurina – oslobođenje plaćanja javnog prijevoza kao i dodjela jednokratne novčane pomoći u iznosu od 3.500,00 kn za osobe kojima je dom označen crvenom naljepnicom – donošenje zaključka – prijedlog gradonačelniku
4. Tekuća problematika
5. Pitanja, prijedlozi i obavijesti


Ad.1. Stavljanje mandata u mirovanje članice vijeća – Anite Matković

Prisutni vijećnici jednoglasno prihvaćaju stavljanje mandata vijećnice Anite Matković u mirovanje.
 

A.d.2.  Verificiranje mandata članu vijeća – Antonio Grivić

Prisutni vijećnici jednoglasno verificiraju novi mandat u vijeću MO Markuševec. 
Novi član vijeća je Antonio Grivić.


[bookmark: _GoBack]A.d. 3.  Prijedlog građana Srećka Jurina – oslobođenje plaćanja javnog prijevoza kao i dodjela jednokratne novčane pomoći u iznosu od 3.500,00 kn za osobe kojima je dom označen crvenom naljepnicom – donošenje zaključka – prijedlog gradonačelniku

Vijećnici nakon razmatranja donose jednoglasno zaključak da Mjesni odbor Markuševec nije nadležan za donošenje zaključaka/odluka na prijedlog građanina Srećka Jurina. 
Vijećnici podržavaju prijedlog da se Srećku Jurinu, tako i svim građanima u sličnoj egzistencijalnoj situaciji, pomogne financijskim rasterećenjem no prosljeđujemo prijedlog nadležnim institucijama za konkretno područje. 

A.d. 4. Tekuća problematika

1. U ulici Mrzljak kod kc.br. 12(odvojak) postavljen je stup od struje na put koji se koristi.
2. Ne radi voda u Brežovanki.
3. Potrebno je sanirati asfalt u ulici Budanjščak no prije toga je potrebno riješiti radove vezane za vodovod.
4. Potrebno je sanirati potencijalnu opasnost koju uzrokuje potrgana, poluviseća metana ograda pored Doma zdravlja i DV u Brežovanki.
5. Problem je prijavljen nadležnom Domu zdravlja no do sada ugroza još postoji. 
6. Petari – Markuševečka Trnava – zahtjeva se uređenje pristupa. 
7. Gornji Ferenčaki (cca 80 m) – voda se zadržava nakon oborina. Traži se sanacija odvoda za oborinske vode.
8. U ulici Štefanovec kč. Br 53 (iza Honde) – traži se priključak vode na kućanstvo građanina.
Vijećnici jednoglasno podržavaju da se omogući priključak na vodu po principu da svaki građanin ima legitimno pravo na gradski vodovod bez financijskog pritiska. 
9. Ponavljamo zahtjev za farbanjem zebri na području Markuševca, prioritetno na mjestu velike fluktuacije ljudi i vozila a to je centar Markuševca s naglaskom na područje oko OŠ Markuševec.
10. Ponavljamo zahtjev za sanacijom ležećeg policajca/uspornika na Markuševečkoj cesti 173. Dijelovi uspornika su se pomaknuli te stvaraju potencijalnu opasnost u prometu.
11. Vijećnici ponavljaju zahtjev da se uredi prilaz invalidima kod spajanja Bibekovog brega na Markuševečku cestu. Potrebno je nivelirati nogostup za lakši pristup invalidnim osobama. Zahtjev unesen u zapisnik 7. sjednice 2021.godine.


A.d. 5. Pitanja, prijedlozi i obavijesti
 
Vijećnici postavljaju pitanje da li kriterij, pri upisu u starački dom koji se uskoro otvara u centru Markuševca, može biti lokalna jedinica u kojoj se nalazi dotični starački dom.

Dovršeno u 18:30 sati.

KLASA: 024-08/22-003/320
URBROJ: 251-13-11-2-22-4
U Zagrebu, 28. ožujka 2022.

Zapisničarka: 
Brankica Habijanec
							     
      Predsjednik
						                     Vijeća Mjesnog odbora Markuševec
				                                                                    
								          Tomislav Antolović                                                                                                                                                                                  



